मुम्बईमाथि चेन्नाई हाबी
इन्डियन प्रिमियर लिगको इतिहासकै सबैभन्दा ठूला दुई टिमबीचको प्रतिस्पर्धामा शनिबार चेन्नाई सुपर किंग्सले मुम्बई इन्डियन्सलाई ७ विकेटले पराजित गरेको छ । चेन्नाइको यो लगातार दोस्रो जित हो भने मुम्बई आफ्नो सुरुआती दुवै खेलमा पराजित भएको छ ।
मुम्बई — इन्डियन प्रिमियर लिगको इतिहासकै सबैभन्दा ठूला दुई टिमबीचको प्रतिस्पर्धामा शनिबार चेन्नाई सुपर किंग्सले मुम्बई इन्डियन्सलाई ७ विकेटले पराजित गरेको छ । चेन्नाइको यो लगातार दोस्रो जित हो भने मुम्बई आफ्नो सुरुआती दुवै खेलमा पराजित भएको छ ।चेन्नाईले जितका लागि पाएको १ सय ५८ रनको लक्ष्य तीन विकेट गुमाएर १८.१ ओभरमै पूरा गरेको थियो । चेन्नाईका लागि अजिन्के रहानेले सर्वाधिक ६१ रन बनाए । उनले २७ बलमा सात चौका र तीन छक्का प्रहार गरे ।त्यस अगाडि मुम्बईले आठ विकेटमा १ सय ५७ रन बनाएको थियो । उसका लागि कोही पनि ब्याटरले गतिलो योगदान दिन सकेनन् । रवीन्द्र जडेजाले २० रनमा तीन विकेट लिए र उनी नै ‘प्लेयर अफ द म्याच’ भए । 